Návrh rozhodnutia Rady o zmene Internej dohody zo 17. júla 2006 medzi zástupcami vlád členských štátov, ktorí zasadajú v Rade, o financovaní pomoci Spoločenstva v rámci viacročného finančného rámca na roky 2008 – 2013 v súlade s revidovanou Dohodou o partnerstve AKT-ES a o prideľovaní finančnej pomoci zámorským krajinám a územiam, na ktorú sa vzťahuje časť štyri Zmluvy o ES /* KOM/2007/0198 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 20.4.2007 KOM(2007) 198 v konečnom znení Návrh ROZHODNUTIA RADY o zmene Internej dohody zo 17. júla 2006 medzi zástupcami vlád členských štátov, ktorí zasadajú v Rade, o financovaní pomoci Spoločenstva v rámci viacročného finančného rámca na roky 2008 – 2013 v súlade s revidovanou Dohodou o partnerstve AKT-ES a o prideľovaní finančnej pomoci zámorským krajinám a územiam, na ktorú sa vzťahuje časť štyri Zmluvy o ES (predložen ý Komisiou) ODÔVODNENIE Interná dohoda medzi zástupcami vlád členských štátov, ktorí zasadajú v Rade, o financovaní pomoci Spoločenstva v rámci viacročného finančného rámca na roky 2008 – 2013 v súlade s revidovanou Dohodou o partnerstve AKT-ES a o prideľovaní finančnej pomoci zámorským krajinám a územiam, na ktorú sa vzťahuje časť štyri Zmluvy o ES (ďalej len „Interná dohoda“) bola podpísaná 17. júla 2006. 1. januára 2007 vstúpili do Európskej únie Bulharská republika a Rumunsko[1]. Podľa článku 6 ods. 11 Aktu o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia[2], Bulharsko a Rumunsko automaticky pristupujú k Internej dohode odo dňa pristúpenia. Pokiaľ ide o príspevok členských štátov k desiatemu Európskemu rozvojovému fondu (ďalej len „ERF“), článok 1 ods. 2 písm. a) Internej dohody stanovuje len odhadovanú sumu príspevku a kľúč na určenie príspevkov Bulharska a Rumunska. Článok 1 ods. 7 Internej dohody stanovuje, že v prípade pristúpenia nového štátu k EÚ sa rozdelenie príspevkov upraví rozhodnutím Rady prijatým jednomyseľne. Pokiaľ ide o váhu hlasov vo výbore pre ERF článok 8 ods. 2 Internej dohody obsahuje len odhadovaný počet hlasov patriacich Bulharsku a Rumunsku. Článok 8 ods. 4 Internej dohody stanovuje, že v prípade pristúpenia nového štátu k EÚ sa váha hlasov upraví rozhodnutím Rady prijatým jednomyseľne. Vzhľadom na uvedené sa odhadovaná suma príspevkov a odhadovaný počet hlasov Bulharska a Rumunska potvrdzujú v pripojenom návrhu rozhodnutia Rady. Komisia preto navrhuje, aby Rada prijala pripojené rozhodnutie. Návrh ROZHODNUTIA RADY o zmene Internej dohody zo 17. júla 2006 medzi zástupcami vlád členských štátov, ktorí zasadajú v Rade, o financovaní pomoci Spoločenstva v rámci viacročného finančného rámca na roky 2008 – 2013 v súlade s revidovanou Dohodou o partnerstve AKT-ES a o prideľovaní finančnej pomoci zámorským krajinám a územiam, na ktorú sa vzťahuje časť štyri Zmluvy o ES RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000[3] a revidovanú a podpísanú v Luxemburgu 25 júna 2005[4] (ďalej len „revidovaná Dohoda o partnerstve AKT-ES“), so zreteľom na Internú dohodu medzi zástupcami vlád členských štátov, ktorí zasadajú v Rade, o financovaní pomoci Spoločenstva v rámci viacročného finančného rámca na roky 2008 – 2013 v súlade s revidovanou Dohodou o partnerstve AKT-ES a o prideľovaní finančnej pomoci zámorským krajinám a územiam, na ktorú sa vzťahuje časť štyri Zmluvy o ES (ďalej len „Interná dohoda“)[5], najmä na jej články 1 ods. 7 a 8 ods. 4, so zreteľom na článok 6 ods. 11 Aktu o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia[6], podľa ktorého Bulharsko a Rumunsko automaticky pristupujú k Internej dohode odo dňa ich pristúpenia, so zreteľom na pristúpenie Bulharska a Rumunska k Európskej únii od 1. januára 2007[7], so zreteľom na návrh, ktorý predložila Komisia, keďže: (1) Podľa článku 1 ods. 7 Internej dohody sa v prípade pristúpenia nového štátu k EÚ rozdelenie príspevkov uvedené v odseku 2 písm. a), ktorých suma je pre Bulharsko a Rumunsko v súčasnosti stanovená len ako odhadovaná, upraví rozhodnutím Rady. (2) Podľa článku 8 ods. 4 Internej dohody sa v prípade pristúpenia nového štátu k EÚ počet hlasov podľa odseku 2, ktorý je pre Bulharsko a Rumunsko v súčasnosti stanovený len ako odhadovaný počet, upraví rozhodnutím Rady. ROZHODLA TAKTO: Článok 1 Kľúč na určenie príspevkov a príspevky Bulharska a Rumunska k desiatemu Európskemu rozvojovému fondu podľa článku 1 ods. 2 písm. a) Internej dohody, ako aj ich hlasy vo výbore pre Európsky rozvojový fond podľa článku 8 ods. 2 Internej dohody sa týmto potvrdzujú. Článok 2 Na základe článku 1 je potrebné urobiť tieto zmeny: 1. V článku 1 ods. 2 písm. a) Internej dohody sa ruší „hviezdička“, ako aj pojem „(*) odhadovaná suma“. 2. V článku 8 ods. 2 Internej dohody sa ruší: 3. „hviezdička“, 4. pojem „(*) odhadovaný počet hlasov “, 5. riadok „spolu EÚ-25“, „999“, 6. zátvorky v riadku „spolu EÚ-27“. 7. Článok 8 ods. 3 Internej dohody sa upravuje takto: „Výbor ERF sa uznáša kvalifikovanou väčšinou 724 z 1004 hlasov, ak za hlasuje najmenej 14 členských štátov. Blokujúcu menšinu predstavuje 281 hlasov.“ Článok 3 Toto rozhodnutie nadobúda účinnosť dňom jeho prijatia. V Bruseli Za Radu predseda [1] Pozri Zmluvu medzi členskými štátmi Európskej únie a Bulharskou republikou a Rumunskom o pristúpení Bulharskej republiky a Rumunska k Európskej únii, Ú. v. EÚ L 157, 21. 6. 2005, s. 11. [2] Ú. v. EÚ L 157, 21.6.2005, s. 203. [3] Ú. v. ES L 317, 15.12.2000, s. 3. [4] Ú. v. EÚ L 209, 11.8.2005, s. 26. [5] Ú. v. EÚ L 247, 9.9.2006, s. 32. [6] Ú. v. EÚ L 157, 21.6.2005, s. 203. [7] Pozri Zmluvu medzi členskými štátmi Európskej únie a Bulharskou republikou a Rumunskom o pristúpení Bulharskej republiky a Rumunska k Európskej únii, Ú. v. EÚ L 157, 21. 6. 2005, s. 11.